CELEX: 22020D1462
Language: el
Date: 2018-04-27 00:00:00
Title: Απόφαση της Μεικτής Επιτροπής του ΕΟΧ αριθ. 102/2018, της 27ης Απριλίου 2018, για την τροποποίηση του παραρτήματος XXII (εταιρικό δίκαιο) και του πρωτοκόλλου 37 (που περιλαμβάνει τον κατάλογο ο οποίος προβλέπεται στο άρθρο 101) της συμφωνίας για τον ΕΟΧ [2020/1462]

15.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 340/39
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 102/2018
         της 27ης Απριλίου 2018
         για την τροποποίηση του παραρτήματος XXII (εταιρικό δίκαιο) και του πρωτοκόλλου 37 (που περιλαμβάνει τον κατάλογο ο οποίος προβλέπεται στο άρθρο 101) της συμφωνίας για τον ΕΟΧ [2020/1462]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 537/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με ειδικές απαιτήσεις όσον αφορά τον υποχρεωτικό έλεγχο οντοτήτων δημοσίου συμφέροντος και την κατάργηση της απόφασης 2005/909/ΕΚ της Επιτροπής (1), όπως διορθώθηκε με την ΕΕ L 170 της 11.6.2014, σ. 66, πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Η οδηγία 2014/56/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την τροποποίηση της οδηγίας 2006/43/ΕΚ για τους υποχρεωτικούς ελέγχους των ετήσιων και των ενοποιημένων λογαριασμών (2) πρέπει να ενσωματωθεί στη συμφωνία για τον ΕΟΧ.
                  
               
                     (3)
                  
                  
                     Για την ορθή λειτουργία της συμφωνίας για τον ΕΟΧ, το πρωτόκολλο 37 της συμφωνίας για τον ΕΟΧ πρέπει να επεκταθεί ώστε να συμπεριλαμβάνει την Επιτροπή Ευρωπαϊκών Φορέων Εποπτείας των Ελεγκτών (ΕΕΦΕΕ) που συγκροτήθηκε με τον κανονισμό (ΕΕ) αριθ. 537/2014, το δε παράρτημα XXII της συμφωνίας για τον ΕΟΧ πρέπει να τροποποιηθεί ώστε να προσδιοριστούν οι διαδικασίες συμμετοχής στην εν λόγω επιτροπή.
                  
               
                     (4)
                  
                  
                     Το παράρτημα XXII και το πρωτόκολλο 37 της συμφωνίας για τον ΕΟΧ θα πρέπει επομένως να τροποποιηθούν αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα XXII της συμφωνίας για τον ΕΟΧ τροποποιείται ως εξής:
            
                        1.
                     
                     
                        Στο σημείο 10στ (οδηγία 2006/43/ΕΚ του Ευρωπαϊκού Κοινοβουλίου και του Συμβουλίου) προστίθεται το ακόλουθο κείμενο:
                        
                                    «—
                                 
                                 
                                    
                                       32014 L 0056: Οδηγία 2014/56/ΕΕ του Ευρωπαϊκού Κοινοβουλίου και του Συμβουλίου της 16ης Απριλίου 2014 (ΕΕ L 158 της 27.5.2014, σ. 196).
                                 
                              Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
                        Στο άρθρο 30γ παράγραφος 3, όσον αφορά τα κράτη της ΕΖΕΣ, η φράση “που αναφέρονται στον Χάρτη Θεμελιωδών Δικαιωμάτων της Ευρωπαϊκής Ένωσης” δεν εφαρμόζεται.».
                     
                  
                        2.
                     
                     
                        Μετά το σημείο 10θ (οδηγία 2013/34/ΕΕ του Ευρωπαϊκού Κοινοβουλίου και του Συμβουλίου) παρεμβάλλονται τα ακόλουθα:
                        
                                    «10ι.
                                 
                                 
                                    
                                       32014 R 0537: κανονισμός (ΕΕ) αριθ. 537/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με ειδικές απαιτήσεις όσον αφορά τον υποχρεωτικό έλεγχο οντοτήτων δημοσίου συμφέροντος και την κατάργηση της απόφασης 2005/909/ΕΚ της Επιτροπής (ΕΕ L 158 της 27.5.2014, σ. 77), όπως διορθώθηκε με την ΕΕ L 170 της 11.6.2014, σ. 66.
                                    Λεπτομέρειες συμμετοχής των κρατών της ΕΖΕΣ σύμφωνα με το άρθρο 101 της συμφωνίας:
                                    Οι αρμόδιες αρχές των κρατών της ΕΖΕΣ που αναφέρονται στο άρθρο 32 παράγραφος 1 της οδηγίας 2006/43/ΕΚ έχουν δικαίωμα πλήρους συμμετοχής στην Επιτροπή Ευρωπαϊκών Φορέων Εποπτείας των Ελεγκτών (ΕΕΦΕΕ), με τους ίδιους όρους όπως και οι αρμόδιες αρχές των κρατών μελών αλλά χωρίς δικαίωμα ψήφου. Τα μέλη από κράτη της ΕΖΕΣ δεν είναι επιλέξιμα για την προεδρία της ΕΕΦΕΕ σύμφωνα με το άρθρο 30 παράγραφος 6.
                                    Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                                    
                                                α)
                                             
                                             
                                                Η φράση “ενωσιακή ή εθνική νομοθεσία” αντικαθίσταται, στην κατάλληλη γραμματική πτώση, από τη φράση “συμφωνία για τον ΕΟΧ ή εθνική νομοθεσία” και η φράση “ενωσιακό ή το εθνικό δίκαιο” αντικαθίσταται, στην κατάλληλη γραμματική πτώση, από τη φράση “δίκαιο της συμφωνίας για τον ΕΟΧ ή το εθνικό δίκαιο”.
                                             
                                          
                                                β)
                                             
                                             
                                                Στο άρθρο 41, όσον αφορά τα κράτη της ΕΖΕΣ:
                                                
                                                            i)
                                                         
                                                         
                                                            η φράση “Από τις 17 Ιουνίου 2020” αντικαθίσταται από τη φράση “Έξι έτη μετά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 102/2018 της 27ης Απριλίου 2018”·
                                                         
                                                      
                                                            ii)
                                                         
                                                         
                                                            η φράση “Από τις 17 Ιουνίου 2023” αντικαθίσταται από τη φράση “Εννέα έτη μετά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 102/2018 της 27ης Απριλίου 2018”·
                                                         
                                                      
                                                            iii)
                                                         
                                                         
                                                            η φράση “τις 16 Ιουνίου 2014” αντικαθίσταται από τη φράση “την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 102/2018 της 27ης Απριλίου 2018”.
                                                         
                                                      
                                                            iv)
                                                         
                                                         
                                                            η φράση “στις 17 Ιουνίου 2016” αντικαθίσταται από τη φράση “την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 102/2018 της 27ης Απριλίου 2018”.
                                                         
                                                      
                                          
                                                γ)
                                             
                                             
                                                Στο άρθρο 44, όσον αφορά τα κράτη της ΕΖΕΣ, η φράση “από τις 17 Ιουνίου 2017” αντικαθίσταται από τη φράση “ένα χρόνο μετά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 102/2018 της 27ης Απριλίου 2018”.».
                                             
                                          
                              
                  
         
            Άρθρο 2
            Το ακόλουθο σημείο προστίθεται στο πρωτόκολλο 37 της συμφωνίας για τον ΕΟΧ:
            
                        «40.
                     
                     
                        Επιτροπή Ευρωπαϊκών Φορέων Εποπτείας των Ελεγκτών (ΕΕΦΕΕ) [κανονισμός (ΕΕ) αριθ. 537/2014 του Ευρωπαϊκού Κοινοβουλίου και του Συμβουλίου].».
                     
                  
         
            Άρθρο 3
            Τα κείμενα του κανονισμού (ΕΕ) αριθ. 537/2014, όπως διορθώθηκε με την ΕΕ L 170 της 11.6.2014, σ. 66, και της οδηγίας 2014/56/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 4
            Η παρούσα απόφαση αρχίζει να ισχύει στις 28 Απριλίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            Άρθρο 5
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 27 Απριλίου 2018.
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               Claude MAERTEN
            
         
         
            (1)  ΕΕ L 158 της 27.5.2014, σ. 77.
         
            (2)  ΕΕ L 158 της 27.5.2014, σ. 196.
         
            (*1)  Έχουν αναφερθεί συνταγματικές απαιτήσεις.